Diari Oficial de la Generalitat Valenciana


Sumari del DOGV 7841, del 01-08-2016 (2016/6200)

Informació pública del tràmit d'audiència del projecte de decret del Consell de la Generalitat pel qual es constitueix la Xarxa d'avaluació, selecció i posicionament terapèutic de medicaments per a un ús racional i harmonitzat, definit en la Guia farmacoterapèutica de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7841

Data del DOGV
:   01-08-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/6200


Data del document
:   27-07-2016

Organisme emissor
:   Conselleria de Sanitat Universal i Salut Pública

Tipus de document
:   Anunci

Descriptors 

:   * Conselleria de Sanitat Universal i Salut Pública
    * cooperació administrativa

Informació pública del tràmit d'audiència del projecte de decret del Consell de la Generalitat pel qual es constitueix la Xarxa d'avaluació, selecció i posicionament terapèutic de medicaments per a un ús racional i harmonitzat, definit en la Guia farmacoterapèutica de la Comunitat Valenciana. [2016/6200]  
El Decret 118/2010, de 27 d'agost, del Consell, pel qual s'ordenen i prioritzen activitats de les estructures de suport per a un ús racional dels productes farmacèutics en l'Agència Valenciana de Salut, i el Decret Llei 2/2013, d'1 de març, del Consell, d'actuacions urgents de gestió i eficiència en prestació farmacèutica i ortoprotèsica, estableixen la constitució de comissions i comités multidisciplinaris a l'efecte de valorar la utilització de medicaments.  
  
Amb la finalitat d'harmonitzar l'estructura i els continguts de les guies farmacoterapèutiques en les diferents estructures assistencials de la Comunitat Valenciana, es considera necessari crear la Xarxa d'avaluació, selecció i posicionament terapèutic de medicaments a la Comunitat Valenciana. Aquesta xarxa aspira com a objectiu fonamental a gestionar a la Comunitat Valenciana el procés d'avaluació, selecció i posicionament dels medicaments de forma transversal, per a garantir l'equitat, efectivitat, seguretat i eficiència en la utilització dels recursos farmacoterapèutics.  
  
El resultat documental del procés d'avaluació, selecció i posicionament terapèutic serà la Guia farmacoterapèutica de la Comunitat Valenciana, com a document que integre els medicaments seleccionats per a la prescripció òptima sobre la base de criteris d'efectivitat, seguretat, cost i conveniència, com també que definisca els criteris i els protocols per a la utilització amb la finalitat de garantir l'equitat, qualitat, seguretat i sostenibilitat en la prestació farmacèutica.  
  
De conformitat amb el que disposa l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat, considerem que el projecte normatiu afecta l'esfera dels drets i interessos legítims dels ciutadans, per això, s'obri el tràmit d'audiència d'aquest projecte de decret del Consell, i en aquest sentit es concedeix un termini de quinze dies, comptadors a partir de l'endemà de la data de publicació d'aquest anunci en el Diari Oficial de la Comunitat Valenciana, perquè puguen presentar-se les al·legacions que s'estimen oportunes. L'expedient podrà examinar-se de dilluns a divendres, en horari de 09.00 a 14.00 hores, en la Direcció General de Farmàcia i Productes Sanitaris de la Conselleria de Sanitat Universal i Salut Pública, situada al carrer Misser Mascó, 31, de València.  
  
  
València, 27 de juliol de 2016.- La directora general de Farmàcia i Productes Sanitaris: Patricia Lacruz Gimeno.